sasicodes/solvari-1 huggingface dataset:
அணு ஆயுத சோதனை தடை ஒப்பந்தம் அணு ஆயுத பரவல் தடை ஒப்பந்தம் போன்ற விஷயங்களில் சோவியத்தலைவர்கள் எப்படி நடந்து கொள்கிறார்கள் என்பதிலிருந்து ஆயுதக் குறைப்பு பற்றிய அவர்களின் சாத்வீகவாத வர்க்க சார்பற்ற திருத்தல்வாதப் பார்வை எவ்வளவு கேலிக்கூத்தான அளவுக்குச் சென்றுள்ளது என்பதை அறியலாம்.
சோசலிச உலகம் போதுமான அளவு அணு ஆயுத அறிவை வளர்த்துக் கொண்டு ஏகாதிபத்தியவாதிகளின் அணு ஆயுத அச்சுறுத்தலுக்குப் பதிலடி தரும் விதத்தில் அணு ஆயுதங்களை உற்பத்தி செய்து கொண்ட பிறகுதான் ஏகாதிபத்தியவாதிகளுக்கு எதிரான அத்தகைய போராட்டத்தை வெற்றிகரமாக நடத்த முடியும் அணு யுத்தத்தைத் தவிர்த்து அணு ஆயுதத் தடையை உருவாக்கும் சாத்தியப்பாடுகள் நிறைவேறும்.
இல்லாவிட்டால் பலவீனமான அரசுகளையும் சோசலிச முகாமையும் அச்சுறுத்திப் பணியவைக்கும் சாதகமான நிலையை விட்டுக் கொடுத்து ஆயுதக் குறைப்புக்கு ஒப்புக் கொள்ள எந்தவித முகாந்திரமும் இல்லை.
இந்த அடிப்படையில் தான் சோவியத் யூனியன் அணு ஆயுதங்களையும் ஹைட்ரஜன் குண்டுகளையும் உற்பத்தி செய்ய வேண்டிய நிர்ப்பந்தம் ஏற்பட்டது.
ஆனால் சோவியத் தலைவர்கள் ஆயுதக் குறைப்பு அணு ஆயுத பரவல் தடுப்பு போராட்டங்கள் என்ற பெயரில் மக்கள் சீனத்துடன் ஏற்பட்ட அணு ஆயுத தொழில்நுட்ப ஒப்பந்தத்தை கிழித்தெறிந்து மக்கள் சீனத்தை அணு ஆயுதங்கள் தயாரிப்பதிலிருந்து தடுக்க முயற்சிக்கிறார்கள்.
இப்படித் தொழில்நுட்ப அறிவைப் பகிர்ந்து கொள்வது அமெரிக்கா மேற்கு ஜெர்மன் ராணுவ வெறியர்களையும் மற்ற ஏகாதிபத்தியவாதிகளையும் அணு ஆயுதம் தரிக்கச் செய்வதற்கு அமெரிக்க ஏகபோகவாதிகளுக்கு வசதியளிக்கும் அணு ஆயுதப் போட்டிக்கு ஊக்கமளிக்கும்.
தன்னை மட்டுமின்றி அமெரிக்க அணு ஆயுத தாக்குதலுக்கு உள்ளாகும் எந்த நாட்டையும் பாதுகாக்கும் அளவிற்கு அதிகமாகவே சோவியத் யூனியன் அணு ஆயுதங்கள் வைத்திருப்பதால் மற்ற சோஷலிச நாடுகள் அணு ஆயுதம் வைத்துக் கொள்வது தேவையற்றது என்றெல்லாம் வாதிடுகிறார்கள்.
மக்கள் சீனத்தின் வெளிப்படையான மோதலுக்கும் எதிர்ப்புக்கும் மத்தியில் சோவியத் தலைவர்கள் அமெரிக்காவுடனும் பிரிட்டனுடனும் அணு சோதனை தடை ஒப்பந்தத்தைச் செய்து கொண்டு அணு ஆயுதப் பரவல் தடை ஒப்பந்தம் காண முயற்சித்துக் கொண்டிருக்கிறார்கள்.
அணு ஆயுத தொழில்நுட்பம் தயாரிப்பு மற்றும் குவிப்பு இனிமேலும் அமெரிக்கா பிரிட்டன் சோவியத் யூனியன் ஆகியவற்றின் ஏகபோகமாக இருக்கப் போவதும் இல்லை அணு ஆயுத பரவல் தடை செய்யப்படப் போவதும் இல்லை.
அணு ஆயுத அமெரிக்கா அல்லது சோவியத் யூனியன் தன்னை பாதுகாக்கும் என்ற கருத்தை பொருளாதார ரீதியாக சுயவலுவுள்ள எந்தத் தன்மானமுள்ள சுதந்திரநாடும் ஏற்கப் போவதுமில்லை.
சோசலிச முகாமின் ஒற்றுமையையும் பொருளாதார அரசியல் ராணுவ வலிமையையும் எல்லாத் துறைகளிலும் அதன் வளர்ச்சி ஏகாதிபத்தியத்திற்கு எதிரான அவற்றின் எல்லா முனைகளிலுமான போராட்டத்தையும் விட ஆங்கிலோஅமெரிக்கா ஏகாதிபத்தியவாதிகளிடம் சோவியத் கொண்டுள்ள சமரசமே உலக சமாதானத்தைக் காக்கவல்லது என்று உருவாக்கப்பட்டுள்ள தேவையற்ற வரம்பு தான் சோவியத் தலைவர்களின் போக்குகளுக்கு அடிப்படையாக உள்ளது.
ரஷ்யாவில் முதல் சோசலிசப் புரட்சி வெற்றி அடைந்த பின்னர்தான் சமாதான சகவாழ்வு என்ற கோட்பாடு எழுந்தது உலக சோசலிசப் புரட்சி.
முதல் சோசலிச அரசு உருவானதும் அது மற்ற முதலாளித்துவ நாடுகளுக்கு மத்தியில் தொடர்ந்து இருப்பதும் பொருளாதாரம் அரசியல் தத்துவம் மற்றும் ராணுவம் ஆகிய அனைத்து அம்சங்களிலும் ஏகாதிபத்தியவாதிகளுக்கு எதிராக நடத்திய போராட்டத்தின் விளைவாகத்தான் சாத்தியமானது என்பது கண்கூடு.
ஏகாதிபத்திய நாடுகளுக்கும் சோவியத் யூனியனுக்கும் இடையில் மீண்டும் மீண்டும் பலப்பரீட்சை நடந்து அதன் மூலம் சமாதான சகவாழ்வு உரிமையை சோவியத் யூனியன் நிலைநாட்ட முடிந்தது.
சர்வதேச ஏகாதிபத்தியம் எந்தச் சூழ்நிலையிலும் எந்த நிலையிலும் யதார்த்த நிலை காரணமாகவும் தனது முதலாளித்துவ வர்க்கப் பொருளாதார நலன் காரணமாகவும் சோவியத் குடியரசுடன் அருகருகே வாழச் சம்மதிக்காது.
அதன் மிகப் பெரிய சரித்திர முக்கியத்துவமான பிரச்சினையான சர்வதேச பிரச்சனைகள் தீர்க்கப்பட வேண்டிய அவசியம் உலகப் புரட்சிக்கு அறைகூவல் விடவேண்டிய அவசியம்.
முற்றிலும் நமது தேசியப் புரட்சியை உலகப் புரட்சியாக மாற்றம் செய்தல் ஆகிய மிகப் பெரிய சிக்கல் இருக்கிறது லெனின் மேலும் கூறினார் நீண்டகாலம் சோவியத் குடியரசு ஏகாதிபத்திய அரசுகளுக்கு அருகருகே நீண்டகாலத்துக்கு நீடிப்பது நினைத்துப் பார்க்க முடியாது.
ஏகாதிபத்திய நாடுகளில் உள்ள பூர்ஷ்வாக்களுக்கு எதிராக ஒரு புரட்சிகர யுத்தம் வேண்டும் என்போருக்கு பதில் அளித்து அவர் கூறுகிறார் என்றாலும் உடனே இந்த நோக்கத்தை இப்போதைய சூழ்நிலையில் நாம் நிறைவேற்ற இயலாது.
தன் நாட்டில் பூர்ஷ்வாக்களை தூக்கி எறிந்த ரஷியப் புரட்சியானது உலகப் புரட்சிக்கு உதவ வேண்டும் என அப்புரட்சியின் நலன்கள் கோருகின்றன.
சோவியத் யூனியன் உலக சோசலிசப் படைப்பின் ஒரு பகுதி என்றாலும் அது தன் பலத்திற்கு ஏற்பவே உதவி செய்வதற்கான வடிவத்தைத் தேர்வு செய்ய வேண்டும்.
ஏகாதிபத்தியமும் சோசலிசமும் அருகருகே அமைதியாக அடுத்தடுத்து வாழ்தல் என்ற தற்போதைய நிலை மாறாது என்ற கோட்பாட்டிற்கு சம்பந்தமில்லாதது.
சோசலிச அரசை பொருளாதார ரீதியிலும் அரசியல் ரீதியிலும் ராணுவ ரீதியிலும் பலப்படுத்தி ஏகாதிபத்திய ஆக்கிரமிப்பை வெற்றிகரமாக முறியடித்து ஏகாதிபத்திய உலகத்தை அழிப்பதற்கு இந்த ஓய்வைப் பயன்படுத்த வேண்டும்.
ஆனால் நவீன திருத்தல்வாதிகள் லெனினினுடைய ஏகாதிபத்தியம் சமாதானம் ஆகியவை பற்றிய கோட்பாடுகளையும் மற்றும் இதர கோட்பாடுகளையும் அவை பல பத்தாண்டுகளுக்கு முன்னால் ஏகாதிபத்தியம் சர்வ வல்லமையோடு இருந்த காலத்தில் உருவாக்கப்பட்டவை என்று கூறி மாற்றி அமைத்ததைப் போல சமாதான சக வாழ்வுக் கொள்கையையும் விசுவாசிப்பதாக உரக்கக் கூவினாலும் அதன் புரட்சிகர உள்ளடக்கத்தை இழக்கும் விதத்தில் அதையும் சீர்குலைத்துவிட்டனர்.
சமாதான சகவாழ்வுக் கொள்கையின் சில பகுதிகளுக்கு பிரத்தியேக அழுத்தம் கொடுத்தும் அதைவிட முக்கியத்துவம் இல்லாவிட்டாலும் அதற்குச் சமதையான மற்ற பகுதிகளை மறைக்கவும் அல்லது புறக்கணிக்கவும் செய்துள்ளனர்.
அனைத்து தொழிலாளி வர்க்க அரசின் வெளிநாட்டுக் கொள்கை முழுமைக்கும் இந்தச் சமாதான சகவாழ்வுக் கோட்பாடு தான் அச்சாணியாக உள்ளது என்றும் இந்தக் கோட்பாடுதான் வர்க்கப் போராட்டத்தின் உயர்ந்தபட்ச வடிவம் என்றும் மிகைப்படுத்தும் அளவிற்கு அவர்கள் சென்றுவிட்டனர்.
ஆக்கிரமிப்பு குணாம்சத்தை தன்னகத்தே கொண்ட ஏகாதிபத்திய நாடுகளுக்கும் அதற்குப் பலியான நாடுகளுக்குமிடையிலான உறவில் வெட்கமற்ற முறையில் சமாதான சகவாழ்வு கோட்பாட்டை பொருத்துவதன் மூலம் ஏகாதிபத்திய ஆக்கிரமிப்பாளனையும் அமைதியாக சகித்துக் கொள்ள வேண்டும் என்ற சந்தர்ப்பவாத அர்த்தம் கொண்டதாக இந்த கோட்பாட்டைத் தாழ்த்திவிட்டனர்.
ஏகாதிபத்தியவாதிகள் குறிப்பாக அமெரிக்க ஏகாதிபத்தியம் உலகில் காலனியாதிக்க நவீன காலனி ஆதிக்க மேலாதிக்கம் பெற முயற்சிப்பதன்மூலம் சமாதான சகவாழ்வை உலகில் சாத்தியமற்றதாக மாற்றிவிட்டனர் என்று தைரியமாக அம்பலப்படுத்துவதற்குப் பதிலாக திருத்தல்வாதிகள் சமாதானத்தையும் சமாதான சகவாழ்வையும் ஏகாதிபத்தியவாதிகள் ஏற்றுக் கொண்டது போல் அவர்களைப் பாதுகாக்க முயற்சிக்கிறார்கள்.
அமெரிக்க ஏகாதிபத்தியத்தை சர்வதேச சுரண்டல்காரன் உலக பிற்போக்கு கும்பலின் தலைவன் சர்வதேச போலீஸ்காரன் உலக மக்களின் பிரதான எதிரி என்றெல்லாம் எழுத்தில் எழுதினாலும் நடைமுறையில் அமெரிக்க ஏகாதிபத்தியத்துடன் சமாதான சகவாழ்வு சாத்தியம் என்றும் சமாதானத்திற்கான போராட்டத்திலும் நாடுகளுக்கு இடையில் சுமூக உறவை உருவாக்கவும் அமெரிக்காவுடன் இணைந்து செயல்படலாம் என்ற கொள்கையைக் கடைப்பிடிக்கின்றனர்.
லெனின் வகுத்த பிரசித்தி பெற்ற புரட்சிகரமான கோட்பாடு எந்த அளவு கீழ்மட்டத்திற்கு தாழ்த்தப்பட்டது என்பதை இதில் பார்க்கலாம்.
இரண்டு சமூக அமைப்புகளுக்கு மத்தியில் நடைபெறும் போராட்டம் பொருளாதாரம் அரசியல் தத்துவம் ராணுவம் என்ற அனைத்து தன்மைகளையும் கொண்டதாக இருக்கும் என்ற உண்மையை மறைத்து இரண்டு அமைப்புகளுக்கும் மத்தியில் நடத்தப்பட வேண்டிய தலையாய போராட்டம் அமைதிப்பூர்வமான பொருளாதார போராட்டம்தான் என்று திருத்தல்வாதிகள் வியாக்கியானம் செய்து வருகின்றனர்.
சமாதான சகவாழ்வுக் கொள்கையை இந்தச் சந்தர்ப்பவாத முறையில் வியாக்கியானம் செய்வதையும் நடைமுறைப்படுத்துவதையும் எந்த மார்க்சிய லெனினியவாதியும் ஏற்றுக் கொள்ள முடியாது.
ஏகாதிபத்தியத்திற்கு எதிரான சமரசமற்ற பொருளாதார அரசியல் தத்துவ மற்றும் ராணுவ போராட்டத்தில் புரட்சிகர பாட்டாளி வர்க்கத்தை நிராயுதபாணியாக்குகிறது.
வன்முறைக்கு தூபம் போடுவது ஆக்கிரமிப்பு நடத்துவது மற்றவர்களை அடிமைப்படுத்துவது ஆகியவை ஏகபோக மூலதனத்தின் உள்ளார்ந்த குணம் என்பதால் சோசலிச நாடுகள் மட்டுமே தங்கள் கடமையாக ஏற்று சீராக அமுல்படுத்தும் சமாதான சகவாழ்வு கொள்கை ஏகாதிபத்தியவாதிகளுக்கு ஏற்புடையதாக எப்போதும் இருந்ததில்லை.
மாறுபட்ட சமூக அமைப்புகளைக் கொண்ட அரசுகளுக்கு இடையிலான உறவில் வலியுறுத்தப்படும் இந்தக் கோட்பாடு கடுமையான நேரடி மோதல் நடத்துவதன் மூலம் பூர்ஷ்வா அரசுகள் மீது திணிக்கப்பட்டது.
இந்தக் கோட்பாட்டின் மீது ஒரு வர்க்கமற்ற அர்த்தத்தைப் புகுத்துவது ஏகாதிபத்தியவாதிகள் மனமுவந்து இதை ஏற்றுக் கொள்ளும்படி செய்வது என்பதற்காகவும் புரட்சியை விட்டுக் கொடுத்தாகிலும் சமாதானத்தை வாங்குவது என்ற சந்தர்ப்பவாத கருத்துக்கும் ஏற்ப இந்த கோட்பாட்டை சிதைப்பதாகும்.
எல்லா சோசலிச நாடுகளும் கட்டாயமாகக் கடைப்பிடிக்க வேண்டிய லெனினிய அயல்நாட்டுக் கொள்கையின் ஒரு முக்கிய அங்கமே இந்த சமாதான சகவாழ்வு.
நவீன திருத்தல்வாதிகள் விரும்புவது போல ஏகாதிபத்தியவாதிகள் சமாதான சகவாழ்வு கொள்கையை முழங்குவதாலேயே உலகில் ஒரு புதிய சமாதான யுகம் பிறந்துவிட்டது என நம்புவது சரியல்ல.
ஆனால் உண்மையில் என்ன நடக்கிறது என்றால் நிர்ப்பந்தம் காரணமாக வார்த்தை அளவில் ஏற்றுக் கொண்ட சமாதான சகவாழ்வுக் கோஷத்திற்குப் பின்னால் ஏகாதிபத்தியவாதிகள் மக்களுக்கு எதிரான புதிய ஆக்கிரமிப்புத் திட்டங்களை தீட்டிக் கொண்டிருக்கிறார்கள்.
எங்கெல்லாம் மக்கள் விழிப்புற்று ஒன்றுபட்டு பலமுடன் விளங்குகிறார்களோ அங்கு அவர்களது புரட்சிகர இயக்கத்தை ரத்த வெள்ளத்தில் மூழ்கடிக்க முனைகிறார்கள்.
எனவே தான் ஒவ்வொரு உண்மையான புரட்சியாளனும் மார்க்சிய லெனினியவாதியும் மாறுபட்ட சமூக அமைப்பைக் கொண்ட அரசுகளுக்கு இடையில் சமாதான சகவாழ்வு கொள்கையை விசுவாசமாக பின்பற்றுதலுடன் கீழ்க்கண்ட இரண்டையும் இணைக்க வேண்டும்.
அரசின் தோற்றம் அதன் வளர்ச்சி சோசலிசப் புரட்சியுகத்தில் இன்றும் எதிர்காலத்திலும் அதன் பாத்திரம் பற்றிய விஞ்ஞான பூர்வ ஆய்வின் அடிப்படையிலேயே மார்க்சிசம் லெனினிசம் சோசலிசத்திற்கு மாறிச் செல்லும் வழி முறைகள் பற்றி பரிசீலிக்கிறது.
மறுக்க முடியாத ஏற்றுக்கொள்ளப்பட்ட இந்த விஞ்ஞான உண்மையின் படி நவீன உழைக்கும் வர்க்கம் சமூக விடுதலைக்கும் அரசியல் அதிகாரத்திற்குமான போராட்டத்தின் ஒவ்வொரு கட்டத்திலும் உழைக்கும் மக்களை ஒடுக்குவதற்கான அடக்குமுறைக்கருவியான பூர்ஷ்வா அரசோடு மோதுவது தவிர்க்க முடியாதது.
எனவே மனித உறவுகளில் உள்ள எல்லாவிதமான வன்முறைகளுக்கும் முற்றுப்புள்ளி வைக்கும் நோக்கத்துடன் எப்படி பூர்ஷ்வா வன்முறையை எதிர்கொள்வது என்ற பிரச்சினை சோசலிசப் புரட்சியின் முக்கிய பிரச்சினையாக உள்ளது.
சமாதான மாற்றமே பாட்டாளி வர்க்கத்திற்கு சாதகமானது என்பதால் சோசலிசப் புரட்சியில் முதலாளி வர்க்க வன்முறையைக் கட்டுப்படுத்தவும் குறைக்கவும் முடிந்தால் தவிர்க்கவும் ஆன வழிமுறைகளை கண்டறிய மார்க்சிஸ லெனினிஸ தத்துவ ஸ்தாபகர்களும் தலைவர்களும் முன்னணி சிந்தனையாளர்களும் ஆர்வமாயிருந்தனர்.
எல்லாச் சூழ்நிலைகளிலும் எப்போதும் ஆயுதப் போராட்டமே கட்டாயத் தேவை என்ற கோட்பாட்டை மார்க்சிச லெனினிச விஞ்ஞானத்திற்கு அந்நியமானது என்று நிராகரித்து அமைதி வழியில் மாற்றம் காண சரித்திரம் கொடுக்கும் எல்லாச் சந்தர்ப்பங்களையும் பயன்படுத்த வேண்டும்.
அதே நேரத்தில் சர்வதேச பூர்ஷ்வாக்கள் எவ்வாறு மேலும் மேலும் படுபாதக வன்முறையில் இறங்குகிறார்கள் என்பதையும் அமைதியான மாற்றத்திற்கான வழியை அடைக்கிறார்கள் என்பதையும் கவனத்தில் கொள்ள வேண்டும் என லெனின் கூறினார்.
அதன் காரணமாகவே வன்முறை நமது லட்சியங்களுக்கு அந்நியமானதாக இருந்தாலும் சர்வதேச சமூக ஜனநாயகத்தின் ஒரே திட்டமாக உள்நாட்டு யுத்தத்தை அங்கீகரிக்க வேண்டும்.
சக்திமிக்க புரட்சிகரமான மக்கள் இயக்கத்தை வளர்ப்பதன் மூலமும் நாடாளுமன்றத்திற்கு உள்ளேயும் வெளியிலுமான போராட்டங்களை இணைப்பதன் மூலமும் தொழிலாளி வர்க்கமும் அதன் நேச சக்திகளும் பிற்போக்கு சக்திகளின் எதிர்ப்பை முறியடித்து அமைதியான முறையில் இந்த மாற்றங்களை நிகழ்த்த இயன்றதனைத்தையும் செய்யும்.அதே நேரத்தில் ஆளும் வர்க்கங்கள் தானாகவே தங்கள் அதிகாரங்களை விட்டுக் கொடுக்க மாட்டார்கள் என்பதை எப்போதும் நினைவில் கொள்ள வேண்டும் என்பதையும் மக்களின் விருப்பங்களை மீறுவதற்கும் அவைகளை சட்டத்திற்குப் புறம்பாகவும் வன்முறை மூலமும் மாற்ற முயலுவார்கள் என்பதையும் சுட்டிக்காட்ட வேண்டும்.
ஆனால் பாட்டாளி வர்க்கத்திற்கும் அதன் லட்சியமான சோசலிசத்திற்கும் ஆதாரவாக ஒவ்வொரு நாட்டிலும் சர்வதேச அளவிலும் வர்க்க சக்திகளின் பலாபலனில் ஏற்பட்டுள்ள மாற்றம் காரணமாகவும் பெருந்திரளான மக்கள் மத்தியில் சோசலிச கருத்துக்கள் மீது வளர்ந்து வரும் பிடிப்பு காரணமாகவும் மார்க்ஸ் ஏங்கல்ஸ் லெனின் ஸ்டாலின் ஆகியோரால் வழி மொழிந்து வளர்க்கப்பட்டதும் பாட்டாளி வர்க்கத்தின் மீது பூர்ஷ்வாக்களால் திணிக்கப்பட்டதும் அனைத்து மார்க்சிச லெனினிசவாதிகளால் ஏற்றுக் கொள்ளப்பட்டதுமான வன்முறைப் புரட்சி என்ற பொதுவிதி காலாவதி ஆகி விட்டது.
பாட்டாளி வர்க்கமும் பூர்ஷ்வாக்களும் கூட்டுத் தலைமை வகிக்கும் தேசிய ஜனநாயகப் புரட்சியையும் தேசிய ஜனநாயக அரசையும் கொண்ட தேசிய ஜனநாயகத்தில் அரசால் அமைதியான சோசலிச மாற்றம் கொண்டு வர முடியும் என்ற கோட்பாட்டையும் கூட அவர்கள் முன் வைத்துள்ளனர்.
இப்படி அரசும் புரட்சியும் இன்றைய சகாப்தத்தில் புரட்சியில் பாட்டாளி வர்க்கத்தலைமை ஆகியவை போன்ற மார்க்சிய லெனினிச கோட்பாடுகளையும் பாட்டாளி வர்க்கப் புரட்சி பற்றிய சில அடிப்படை பிரச்சினைகளிலும் மார்க்சிச லெனினிசத்தை திருத்த முயலுகின்றனர்.
அரசு அதிகாரம் தான் ஒவ்வொரு புரட்சியிலும் அடிப்படைப் பிரச்சினை என்ற நிர்ணயிப்பிலிருந்து துவங்குவதுதான் மார்க்சிச லெனினிச போதனைகள்.
அரசும் புரட்சியும் என்ற கோட்பாட்டை சந்தர்ப்பவாதமாகச் சிதைவு செய்வது பற்றி லெனின் கூறுகிறார் இங்கிலாந்து மூலதனம் ஜெர்மன் மூலதனம் இவற்றில் எது உலகை ஆள வேண்டும் என்ற பிரச்சினையில் கோடிக்கணக்கான மக்களை நாசமாக்கிக் கொண்டிருக்கும் அரக்கனாக ஏகாதிபத்திய பகைமை காரணமாக விரிவாக்கப்பட்ட ராணுவக் கருவியாக அரசு உருவாகியுள்ள இந்த நேரத்தில் அரசுக்கும் பாட்டாளி வர்க்கப் புரட்சிக்கும் இடையிலான உறவு பற்றிய பிரச்சினைகளில் சிதைவு ஏற்படுத்துவது பெரிய பாதிப்பை ஏற்படுத்தும்.
இந்த இடைக்காலத்தில் ஏகாதிபத்திய போட்டியின் காரணமாக மட்டுமல்ல சோசலிசத்திற்கும் முதலாளித்துவத்திற்கும் இடையிலான ஜீவமரண மோதல் காரணமாகவும் முதலாளித்துவ அரசுகள் ஆயிரம் மடங்கு அரக்கனாகவும் ராணுவக் கருவிகளாகவும் விரிவடைந்துள்ளன.
சாராம்சத்தில் மக்களையும் பாட்டாளி வர்க்கத்தையும் அடக்குவதற்கான பிரத்தியேகமான வன்முறைக் கருவியாக உள்ள பூர்ஷ்வா அரசு பாட்டாளி வர்க்கத்தின் மிகச் சிறிய ஜனநாயக வர்க்கப் போராட்டங்களைக் கூட ரத்த வெள்ளத்தில் மூழ்கடிக்கும் அளவிற்கு அடக்குமுறைக் கருவியாக வளர்ந்து விட்டது.
புரட்சிகர கட்சிகளும் ஸ்தாபனங்களும் ஒவ்வொரு கட்டத்திலும் அரசுக் கருவியின் ராணுவத்தாலும் போலீசாலும் பயங்கர அடக்குமுறைக்கும் வன்முறைக்கும் ஆளாகித் தான் தங்கள் செயல்பாடுகளை நடத்த வேண்டியுள்ளது.
ஆசிய ஆப்பிரிக்க லத்தீன் அமெரிக்க நாடுகளின் எந்தப் புரட்சியும் அமைதி வழியில் செல்ல பூர்ஷ்வாக்கள் அனுமதிக்கவில்லை.
பல நாடுகளில் லட்சக்கணக்கான விடுதலை வீரர்களும் பாட்டாளி வர்க்கப் புரட்சியாளர்களும் பூர்ஷ்வா ராணுவத்தாலும் போலீசாராலும் கொன்று குவிக்கப்பட்டனர்.
இந்த உண்மைகளுக்கு முன்னால் எழும் முதல் கேள்வி தேசிய விடுதலைப் புரட்சிக்கும் சோசலிசப் புரட்சிக்கும் மாறிச் செல்லும் வழிமுறைகள் பற்றிய பிரச்சினைகளை ஏகபோக முதலாளித்துவ அரசுகளிடமிருந்து பிரித்துப் பார்க்க எந்த மார்க்சிச லெனினிச வாதியும் அனுமதிக்கப்படலாமா என்பதுதான்.
முதலாளித்துவ வர்க்கம் வன்முறையை ஏவிவிட்டு அதை எதிர்த்து வன்முறையை உபயோகிக்கும்படி தொழிலாளி வர்க்கத்தை நிர்ப்பந்தம் செய்கிறது என்று மார்க்சிசம் லெனினிசம் முடிவுக்கு வந்துள்ளது.
பொதுவாக அரசு பற்றியும் குறிப்பாக பூர்ஷ்வா அரசு பற்றியும் ஆழமாகவும் முழுமையாகவும் பரிசீலித்த பின்னர் இந்த முடிவுக்கு வருகிறது.
இந்த முடிவும் பிரிட்டனிலும் அமெரிக்காவிலும் பெரும் விதத்தில் ராணுவ மயம் வளர்ந்து விட்ட ஸ்தூல நிலையை பரிசீலித்த அடிப்படையில்தான்.
ஆயுதமேந்திய தொழிலாளிகள் விவசாயிகள் சோவியத்துக்கள் முதலாளித்துவ இடைக்கால அரசு என புரட்சியின் வளர்ச்சிப் போக்கில் இரட்டை அதிகாரம் பெற்றிருந்தது.
நவீன திருத்தல்வாதிகள் முன்வைத்துள்ள அமைதி மாற்றம் பற்றிய கோட்பாடு மார்க்சிச லெனினிய தத்துவத்துடனோ அல்லது அரசையும் அதன் ராணுவ போலீஸ் கருவியையும் ஸ்தூலமாக பரிசீலிக்கும் முறைகளுடனோ எந்த விதத்திலும் ஒத்துப் போகவில்லை.
இந்த முற்றிலும் திருத்தல்வாத கோட்பாட்டை முன் வைத்திருப்பது பூர்ஷ்வாக்களுக்கும் அவர்களது ஜனநாயகத்திற்கும் சமாதானத்தை நேசிக்கும் குணங்களுக்கும் புகழுரை அளிப்பது தான்.
முடிவாகக் கூறுவதானால் பாட்டாளி வர்க்கம் புரட்சி நடத்தி அதிகாரத்தை அடைய அமைதி வழியில் முயற்சிக்க வேண்டும் என்ற உண்மையை மறுக்கவில்லை.
எங்கெல்லாம் எப்போதெல்லாம் அமைதி வழியில் சோசலிசப் புரட்சிக்கான வாய்ப்புகள் இருந்தனவோ அங்கெல்லாம் அவற்றை தவறாது பயன்படுத்த முயன்றுள்ளார்கள்.
சரியாகவே நமது கட்சித் திட்டத்தில் குறிப்பிட்டுள்ளது அமைதி வழியில் மக்கள் ஜனநாயகத்தை நிறுவுவதற்கும் சோசலிச மாற்றத்திற்கும் முயலும் அதே நேரத்தில் ஆளும் வர்க்கம்.
வன்முறை மூலம் ஒவ்வொரு கட்டத்திலும் இதை தடுக்க முயலும் என்பதை எந்த ஒருகணமும் மறவாமலும் அத்தகைய நிலையை சந்திக்க உஷார்த்தனத்துடனும் தயாரிப்புடனும் இருக்க வேண்டும்.
சோசலிசப் புரட்சிக்கு புதிய வடிவமாக நவீன திருத்தல்வாதிகளால் முன் வைக்கப்பட்டு நடைமுறைப்படுத்தப்படும் தேசிய ஜனநாயகம் முதலாளித்துவமற்ற பாதை போன்ற கோட்பாடு திருத்தல்வாதமும் தீர்மானமான வலது சந்தர்ப்பவாதமும் ஆகும்.
இது சோஷலிச மாற்றம் நிகழ்த்த பாட்டாளி வர்க்கத் தலைமை வேண்டும் என்பதை மறுத்து பூர்ஷ்வாக்களுடன் இணைந்த கூட்டுத் தலைமையை முன் வைக்கிறது.
பின்தங்கிய நாடுகள் முதலாளித்துவ உறவுக் கட்டத்தைத் தாவி சோசலிசத்திற்குச் செல்லும் வாய்ப்புக்கள் என்ற லெனினிய கோட்பாட்டை சிதைக்கிறது.
சோவியத் யூனியன் தன்னாலான அனைத்து உதவிகளையும் செய்யும் போது சோசலிசத்தை அடைவதற்கு முன்பு முதலாளித்துவத்தை தவிர்ப்பது சாத்தியமாகும் என்று கூறினார்.
அவர் தன் கோட்பாட்டைத் தொகுத்து கூறியதாவது பின்தங்கிய நாடுகள் முன்னேறிய நாடுகளின் பாட்டாளி வர்க்கத்தின் உதவியுடன் முதலாளித்துவக் கட்டத்தின் வழியே செல்லாமல் சோவியத் ஆட்சிமுறைக்கும் திட்டவட்டமான வளர்ச்சிக் கட்டங்கள் மூலம் கம்யூனிஸத்தையும் அடைய முடியும் இதை கம்யூனிஸ்ட் அகிலம் தத்துவார்த்த ரீதியில் நிலைநாட்டி முன்னேறிச் செல்ல வேண்டும்.
கம்யூனிஸ்ட் அகிலத்தின் இந்தக் கோட்பாட்டை நவீன திருத்தல்வாதிகள் சிதைத்து கொச்சைப்படுத்தி ஏறத்தாழ அனைத்து புதிதாக விடுதலை அடைந்த நாடுகளுக்கும் இந்த முதலாளித்துவ மற்ற பாதை திறந்து விடப்பட்டிருப்பதாக வியாக்கியானம் செய்கின்றனர்.
இந்த நாடுகளிலுள்ள உழைக்கும் மக்களுக்கு உதவுவதற்குப் பதிலாக இந்த நாடுகளில் முதலாளித்துவத்தை வளர்க்க முதலாளித்துவவாதிகளுக்கு கொடுக்கப்படும் உதவியை முதலாளித்துவமற்ற பாதைக்கான சோவியத் உதவி என சித்தரிக்கின்றனர்.
பாட்டாளி வர்க்கத் தலைமையின் தேவையை வலியுறுத்துவதற்குப் பதிலாக அந்தக் கொள்கையில் சமரசம் செய்து கொண்டு முதலாளித்துவவாதிகளும் தொழிலாளர்களும் இணைந்த கூட்டுத் தலைமை என்ற சந்தர்ப்பவாத கொள்கையை முன் வைக்கின்றனர்.
சுருக்கமாகச் சொல்வதானால் முதலாளித்துவத்திலிருந்து சோசலிசத்திற்கு மாறிச் செல்ல பாட்டாளி வர்க்க சர்வாதிகாரம் தேவை என்பதைக் கைவிட முயலுகின்றனர்.
இந்த அபகீர்த்தியான கோட்பாடு உருவாக்கப்பட்ட இந்த பத்தாண்டுக் காலத்தில் உலகம் முழுவதும் கிடைத்துள்ள அனுபவங்களின் வெளிச்சத்தில் எவ்வித தயக்கமும் இன்றி இந்தக் கோட்பாடு முழுவதையும் அப்பட்டமான வலது சந்தர்ப்பவாதம் வர்க்க சமரசம் என நிராகரித்தது.
இந்த திருத்தல்வாத கோட்பாடுகள் பொருளாதார அரசியல் மற்றும் ராணுவ ரீதியில் வளர்ந்து அசைக்க முடியாத வல்லமைமிக்க சக்தியாக வளர்ந்துள்ள முதல் சோசலி அரசிற்கு தலைமை தாங்கும் சோவியத் கம்யூனிஸ்ட் கட்சித் தலைமையால் முன் வைக்கப்பட்டு நடைமுறைப்படுத்தப்படுவதால் சமாதானத்திற்கும் ஜனநாயகத்திற்கும் சோசலிசத்திற்கும் நடத்தப்படும் உலக அளவிலான போராட்டங்களுக்கு இதன் விளைவுகள் பெரும் நாசம் ஏற்படுத்துகின்றன.
சோசலிசம் ஏகாதிபத்தியம் என்ற எதிர் எதிரான இரு சமூக அமைப்புகளுக்கும் இடையிலான போராட்டமே இந்தச் சகாப்தத்தின் முக்கிய உள்ளடக்கம் என்றும் இந்தக் கட்டத்தில் உலக பிற்போக்குவாதிகளின் தலைவனாக பிரதான ஆக்கிரமிப்பாளனாக சுரண்டல்காரனாக உலக மக்களின் பிரதான எதிரியாக அமெரிக்கா விளங்குகிறது என்றும் ஏற்றுக் கொள்கிற சோவியத் கம்யூனிஸ்ட் கட்சித் தலைவர்கள் அதற்கு முற்றிலும் மாறுபட்டு அமெரிக்காவுடன் நல்லிணக்கத்தையும் அமைதியையும் எதிர்பார்க்கிறார்கள்.
உலக சமாதானத்தைப் பாதுகாக்கவும் ஐக்கிய நாடுகள் சபையை நடத்தவும் அதை உண்மையில் மக்களின் நீதிமன்றமாக மாற்றவும் அணு ஆயுதங்களை ஒழிக்கும் போராட்டத்திலும் ஆயுதக் குறைப்பிற்கும் விண்வெளி ஆராய்ச்சித் திட்டங்களிலும் பிரதேச யுத்தங்களைக் களையவும் பின் தங்கிய நாடுகளின் வறுமையையும் துன்பத்தை போக்குவதிலும் இப்படி பல்வேறு நடவடிக்கைகளில் அமெரிக்காவின் ஒத்துழைப்பையும் கூட்டையும் எதிர்பார்க்கிறார்கள்.
இரண்டு அமைப்பிற்கும் இடையிலான போராட்டத்தில் சமரசமற்ற பொருளாதார அரசியல் தத்துவார்த்த ராணுவப் போராட்டத்தை பிரதான வடிவமாகவும் உள்ளடக்கமாகவும் கொள்வதற்குப் பதிலாக திருத்தல்வாத சோவியத் தலைமை அமெரிக்காவுடன் விரிவான ஒத்துழைப்பிற்கான அம்சங்களை தேடிக் கொண்டிருக்கிறது.
மார்க்சிச லெனினிசவாதிகளால் மட்டுமல்ல உலக அரசியலில் எந்த மாணவனும் இதைப் புரிந்து கொள்ளும் நிலைக்கு சோவியத் தலைமையின் இந்த திவாலாகிப் போன திருத்தல்வாதப் பாதை சென்றுள்ளது.
இருபெரும் அரசுகளான சோவியத் யூனியன் அமெரிக்கா ஆகிய இரண்டிற்கும் இடையில் மேலும் மேலும் ஒத்துழைப்பு சமரசம் என்ற பாதையாக உள்ளது.
இந்தப் பாதை இன்றைய சர்வதேச நிலையை அப்படியே பாதுகாத்து மாறாத நிலையில் வைக்கவும் புரட்சிகர சர்வதேசப் பாட்டாளி வர்க்கப் போராட்டத்தை கைவிடவும் செய்கிறது.
உலக சமாதானம் அணு யுத்தத்தை தடுத்தல் என்று என்னதான் சொல் அலங்காரம் செய்தாலும் இந்த லட்சியங்களுக்காகவே சமாதான சக வாழ்வு சமாதான பொருளாதாரப் போட்டி சமாதான மாற்றம் என்று கூறினாலும் இது ஏகாதிபத்தியத்தை தாஜா செய்வதுதான் என்பதையும் ஒவ்வொரு கட்டத்திலும் அவர்களுக்கு ஆதரவு அளிப்பதுதான் என்ற அசிங்கமான உண்மையை மறைக்க முடியாது.
என்றாலும் சோவியத் கம்யூனிஸ்ட் கட்சித் தலைமையும் சோவியத் அரசும் கடைப்பிடிக்கும் இந்த சமரசவாதக் கொள்கைகளை நாம் விமர்சிப்பதால் சோவியத் யூனியன் அமெரிக்க ஏகாதிபத்தியத்தின் நேச சக்தியாக மாறி விட்டது என்றோ உலக மேலாதிக்கம் பெறுவதற்காகவும் உலக செல்வாக்கை பங்கிட்டுக் கொள்ளவும் அமெரிக்க ஏகாதிபத்தியத்துடன் இணைந்து வேலை செய்வதாகவோ ஒரு முற்றிலும் தவறான கருத்துக்கு இடம் தரக் கூடாது.
சோவியத் தலைவர்கள் கடைப்பிடிக்கும் வலது சந்தர்ப்பவாதப் பாதையின் மொத்த விளைவு என்னவென்றால் அமெரிக்க ஏகாதிபத்தியத்தின் ஆக்கிரமிப்பு விஸ்தரிப்பு நடவடிக்கைகள் மேலும் மேலும் அதிகரிக்கின்றன.
சமாதானம் ஜனநாயகம் விடுதலை மற்றும் சோசலிசத்திற்கான மற்றும் ஏகாதிபத்திய எதிர்ப்பு புரட்சிகர போராட்டம் சீர்குலைக்கப்பட்டு சிதறுகிறது என்பதாகும்.
வர்க்கப் போராட்டத்திற்கு மாற்றாக வர்க்க சமரசத்தை முன் வைக்கும் இந்தத் திருத்தல்வாதக் கொள்கையை நாசகரமானது என முற்றாக நிராகரிப்பது மார்க்சிச லெனினிசம் மற்றும் சோசலிசத்தையும் நிரந்தர உலக அமைதியையும் பாதுகாக்கும் உலகப் பாட்டாளி வர்க்கப் போராட்டத்தின் தேவையாகும்.
மார்க்சிச லெனினிசத்தை பாதுகாப்பதிலும் நவீன திருத்தல்வாதத்தை எதிர்ப்பதிலுமான இந்தப் போராட்டத்தில் சீனக் கம்யூனிஸ்ட் கட்சி உலகத் தொழிலாளி வர்க்கத்திற்கு மாபெரும் சேவை செய்துள்ளதை குறிப்பிட்டாக வேண்டும்.
குருஷ்சேவினால் வழி நடத்தப்பட்டு தற்போதைய சோவியத் கம்யூனிஸ்ட் கட்சி தலைமையினால் பின்பற்றப்படும் நவீன திருத்தல்வாதம் உலக தொழிலாளி வர்க்கத்திற்கும் கம்யூனிஸ்ட் இயக்கத்திற்கும் பெரும் தீங்கு புரிந்துள்ளது.
புதிய சகாப்தத்தின் பாதிப்பும் சக்திகளின் பலாபலத்தில் ஏற்பட்டுள்ள அடிப்படை மாற்றமும் தேசிய விடுதலைக்கும் மக்கள் ஜனநாயகத்திற்கும் சோசலிசத்திற்கான போராட்டமும் மேலும் வளர்ந்து ஒன்றிணைந்து முன்னேறி உலக பாட்டாளி வர்க்கப் புரட்சியை படிப்படியாக வெற்றிக்கு எடுத்து செல்லும்.
எனவே சோவியத் யூனியனின் தொழிலாளி வர்க்கம் தொழிலாளி வர்க்க சர்வாதிகார அரசை அனைத்து மக்களின் அரசாக மாற்றி விட்டது என்று அறிவிக்கத் தொடங்கியது.
இந்த முடிவு சம்பந்தமான முழுப்பார்வை இந்தக் கோட்பாட்டை விவரிக்க உபயோகிக்கப்பட்டிருக்கும் வார்த்தைகள் இந்தக் கோட்பாட்டின் உள்ளடக்கமாக அமைந்துள்ள சர்வதேசப் பின்னணியில் சோவியத் சமூகம் பற்றிய வர்க்கமற்ற மார்க்சிசத்திற்கு புறம்பான பரிசீலனை ஆகிய அனைத்தும் மார்க்சிச லெனினிசத்துடன் எந்த விதத்திலும் பொருந்தாது என்பதை முதலிலேயே தெளிவாக்கிவிட வேண்டும்.
மார்க்ஸ் ஏங்கெல்ஸ் ஆகியோரால் உருவாக்கப்பட்டு லெனினால் வளர்த்தெடுக்கப்பட்ட தொழிலாளி வர்க்க சர்வாதிகாரம் என்ற இந்தக் கோட்பாடு முதலாளித்துவத்திலிருந்து சோசலிசத்திற்கு மாறிச் செல்லும் சரித்திர காலம் முழுவதற்குமாக உருவாக்கப்பட்டது.
ஏனென்றால் பாட்டாளி வர்க்கம் அதிகாரத்தைக் கைப்பற்றிய பிறகு பூர்ஷ்வா வர்க்கத்தை முற்றிலும் அழிப்பது வரையிலான காலம் முழுவதும் எப்போதும் கண்டிராத கடுமையான வடிவத்தில் இதுவரை கண்டிராத அளவு வன்முறையிலான வர்க்கப் போராட்டம் நடைபெறும் காலமாகும்.
மார்க்சிச லெனினிசத்தின் எந்த ஒரு மாணவனும் இந்த விஞ்ஞான தத்துவத்தை உருவாக்கியவர்கள் மக்கள் அரசு என்ற வார்த்தையை எவ்வளவு அருவருப்புடன் நிராகரித்தனர் என்பதையும் எந்த ஒரு அரசும் வர்க்க அரசுதான் வர்க்கங்களுக்கு அப்பாற்பட்ட அரசு இல்லை.
தனது வர்க்கக் கடமையை நிறைவேற்றி சோசலிசத்தையும் கம்யூனிசத்தையும் கட்டும் வளர்ச்சிப் போக்கில் பாட்டாளி வர்க்க அரசு மறைந்து விடும் என்றுதான் மார்க்சிசம் லெனினியம் பேசுகிறதே தவிர அது பல்வேறு கட்டங்களாக மாறுதல் அடையும் கட்சி என்றுக் காங்கிரஸ் மேடைகளில் அறிவிப்பு செய்வது பற்றிக் கூறவில்லை.
எல்லோரும் சமூக உற்பத்தியை நிர்வகிக்க கற்றுக் கொண்டு அதை சுயேச்சையாகச் செய்யும் போது தாமாகவே கணக்கு வைத்து கொள்ளும் போது முதலாளித்துவப் பாரம்பரியத்தின் பாதுகாவலர்களான ஏமாற்றுக்காரர்கள் சோம்பேறிகள் ஆகியோரை கண்காணித்து கட்டுப்படுத்தும் போது இந்தச் சமூகக் கண்காணிப்பிலிருந்தும் கட்டுப்பாட்டிலிருந்தும் விடுபடுவது நம்ப முடியாத அளவுக்கு இக்கட்டானதாக மாறும்.
அந்த நிலையில் கம்யூனிசத்தில் முதல் கட்டத்திலிருந்து அதன் உயர்ந்த வடிவத்திற்கு மாறிச் செல்வதற்கான கதவு அகலத் திறந்து வைக்கப்படுகிறது.
அத்தகைய வளர்ச்சிக் கட்டத்தை சோவியத் சமூகம் அடைந்து விட்டது என்று சோவியத் கம்யூனிஸ்ட் கட்சித் தலைவர்கள் துணிச்சலுடன் கூற முடியுமா?
எப்படிப் பார்த்தாலும் சோவியத் யூனியனில் உள்ள நிலைமை பற்றி நாம் படிக்கும் அறிக்கைகளும் அங்குள்ள நிலைமை பற்றி நாம் புரிந்து கொண்டவைகளும் அப்படிப்பட்ட ஒரு வளர்ச்சிக் கட்டம் ஏற்பட்டுவிட்டதாக நாம் நம்பும்படி இல்லை.
அவர்களே அரசின் உதவியுடன் மட்டுமே தீர்க்கப்பட வேண்டிய கடமைகள் இன்னும் பூர்த்தி ஆகாமல் இருப்பதால் இன்றைய மக்கள் அரசு எனப்படும் அரசை தக்க வைத்துள்ளோம் என கூறும் போது இந்தப் புதிய கோட்பாட்டினை முன் வைத்தவர்களின் வெற்றுத்தனம் வெளிப்படுகிறது.
சில சமூகக் கடமைகளை நிறைவேற்ற அரசைத் தக்க வைக்க வேண்டும் என்று கோருவதும் அதே மூச்சில் அந்தக் கடமைகள் வர்க்கமற்ற கடமைகள் என்பதும் வெறும் வார்த்தை ஜாலம்.
பாட்டாளி வர்க்க சர்வாதிகாரத்தின் உள்நாட்டுத் தேவை பூர்த்தியாகிவிட்டதால் அந்த அரசு கலைக்கப்பட்டுமுதலாளித்துவ ஏகாதிபத்திய ஆக்கிரமிப்பிற்கு எதிரான பாதுகாப்பு என்ற வெளிநாட்டுக் கடமையை நிறைவேற்ற அனைத்து மக்களின் அரசு கோரப்படுகிறது என்று திருத்தல்வாதிகள் கூறுகின்றனர்.
உலகப் புரட்சியை பாதுகாத்து நிறைவேற்ற சர்வதேச பூர்ஷ்வாக்களை எதிர்த்துப் போராடும் கடமையைத் தவிர வேறு வெளிநாட்டுக் கடமை என்ன இருக்கிறது என்று நாம் கேட்க விரும்புகிறோம்.
பாட்டாளி வர்க்க சர்வாதிகாரம் என்ற கோட்பாட்டையும் அதன் கடமைகளையும் தேசியம் சர்வதேசியம் என்று யாந்திரீகமாக பிரித்து இரண்டிற்கும் நடுவில் ஒரு சீனச் சுவரை எழுப்பி அது உலக சோசலிசப் படையின் ஒரு பிரிவு என்ற புரட்சிகர வியாக்கியானத்தை மறுத்து முற்றிலும் தேசிய வட்டத்திற்குள் குறுக்கி நிறுத்துவது ஏற்றுக் கொள்ள முடியாத ஒன்று ஆகும்.